=== Frankrig bombede Islamisk Stat i Raqqa ===
[[Fil:Charles De Gaulle (R91) underway 2009.jpg|thumb|Hangarskibet ''[[Charles De Gaulle (R91)|Charles De Gaulle]]'' blev sendt mod Syrien.]]
Den 15. november 2015, to døgn efter terrorangrebene i Paris, gennemførte Frankrig en række luftangreb mod terrororganisationen Islamisk Stats hovedby [[Raqqa]] i det nordlige [[Syrien]], hvor Islamisk Stat har sin højborg. Det var det hidtil største luftangreb i Operation Chammal, hvor ti fly kastede 20 bomber over Raqqa, og disse har angiveligt ødelagt en kommandopost samt en træningslejr.<ref>[http://jyllands-posten.dk/international/mideast/ECE8215088/Frankrig-har-gennemf%C3%B8rt-luftangreb-mod-Islamisk-Stat-i-Syrien/ jyllands-posten.dk - Frankrig har gennemført luftangreb mod Islamisk Stat i Syrien], Skrevet af Emilie Holt Vissing den 15. november 2015</ref> Ifølge den franske indenrigsminister, Bernard Cazeneuve, var der tale om et gengældelsesangreb som reaktion på terrorangrebene i Paris to dage tidligere. Angrebene i Syrien blev udført i samarbejde med USA.<ref name="Airstrikes against ISIS">{{cite web | url=http://www.theguardian.com/world/2015/nov/15/paris-attacks-car-found-with-kalashnikovs-as-gunmans-relatives-questioned | title=France launches 'massive' airstrikes in wake of Paris attacks | publisher=The Guardian | date=15. november 2015 | access-date=15. november 2015 | author=Henley, Jon and Ian Traynor}}</ref>
[[François Hollande]] har erklæret, at Frankrig ville optrappe sine aktioner i [[Syrien]].<ref>[http://www.dr.dk/nyheder/udland/hollande-frankrig-vil-bombe-mere-i-syrien ''Hollande: Frankrig vil bombe mere i Syrien'', DR nyheder, 16. november 2015]</ref> Dette skete blandt andet ved at sende [[Marine Nationale|flådens]] flagskib, det atomdrevne hangarskib ''[[Charles De Gaulle (R91)|Charles De Gaulle]]'' afsted til [[Middelhavet]] udfor Syriens kyst.
Filosofi Psykologi Samfund Militær Historie Død Samfundsvidenskab Folkeret Kriminalitet Mellemmenneskelige_forhold